Buturlinovk

Buturlinovk () om Venäman lidn da lidnankund Voronežan agjan keskuzpalan päivnouzmas. Se om Buturlinovkan rajonan administrativižeks keskuseks da palaks.

 Istorii 
Eländpunktan aluz om pandud vl 1740 kuti ukrainalaižiden slabad. Mainitase vn 1829 kartal Petrovskoje / Buturlinovk-nimitusidenke (), valdoičijan Buturlinov-rodun kanzannimen mödhe. Šingotihe nahksapkoiden tehmižel 19. voz'sadan keskespäi, tehtihe millionhasai paroid vodes da möihe kaikedme Venäman imperijadme. Slabad sai lidnan statusad vn 1917 17. päiväl heinkud. Vspäi 1993 sodaaviacijan polk baziruiše lidnan röunal.

Buturlinovk šingotase raudbetontegesiden edheotandal i sömtegimištol (leibproduktoiden kombinat, pühävointegim, lihakombinat, spirttegim, likörvintegim). Om ümbärtud maižanduzrajonal (podsolnušnikan i villän kazvatand, lihamaidživatvodind).

 Geografijan andmused 
Lidn sijadase rajonan keskuzpalas, Osered'-jogen üläjoksmusen hural randal tobjimalaz ( 89 km pitte, Don-jogen hura ližajogi), 120 m ü.m.t. keskmäižel korktusel.

Matkad Voronežhasai om 133 km lodeheze orhal, 180 km avtotel vai 220 km raudtel. Lähembaižed lidnad oma Kalač 54 km suvipäivnouzmha orhal vai raudtedme, 61 km avtotedme, i Pavlovsk 52 km suvipäivlaskmha orhal, 56 km avtotedme vai 59 km raudtedme. Buturlinovk-raudtestancii radab lidnan päivnouzmas sarakol «Povorino — Liski»-keskustaspäi.

 Tobmuz 
Kaik koume žilod mülüdas lidnankundha Buturlinovkan ližaks: Zemledelec, Kruglii, Otradnoje, niiden ühthine ristitišt oli 96 eläjad vl 2010. Lidnankundan pind — 135,8 nellikkilometrad.

Lidnankundan tobmuden pämez' om sen Rahvahandeputatoiden nevondkundan ezimez'. Lidnan Administracijan pämez' om Aleksandr Golovkov vn 2018 elokuspäi. Edeline Administracijan pämez' om Jevgenii Dmitrenko, radoi vn 2018 semendkuhusai.

 Eläjad 
Vl 1877 kaik 23 963 ristitud elihe slabadas, vl 1939 lidnan ristitišt oli 11 400 eläjad. Vn 2010 Venäman rahvahanlugemižen mödhe lidnan eläjiden lugu oli 27 208 ristitud, lidnankundan — 27 304 ristitud, rajonan viž ühesandest, vn 2021 lidnan — 24 397 ristitud. Kaik 24 670 eläjad oli lidnas vl 2017. Kaikiš suremb lidnan ristitišt oli 27 500 eläjad vl 1926 i 27..29 tuhad eläjid vll 1989−1998 (29 258 rist. vl 1989).

Rahvahad (2010): venälaižed — 97,3 %, čiganalaižed — 1,1 %, toižed rahvahad — 1,6 %.

Ortodoksižen hristanuskondan nell' pühäpertidButurlinovkan pühäpertid sobory.ru-saital.  oma kaičenus i saudud lidnas: Spasan Toižetamižen päjumalanpert' (1885−1893), koume jumalanpertid, völ üks' jumalanpert' om sauvomas.

Lapsiden opendusen aluzkundad oma seičeme päivkodid (nomer 1, 4, 5, 7..9, Lesnaja skazka «mecsarn»), nell' aluzškolad (nomer 1, 4, 7, 9), Buturlinovkan keskškol, lapsiden sädamižen pert', čomamahtoiden škol, sportškol. Professionaližen opendusen aluzkundad oma Buturlinovkan mehaniž-tehnologine kolledžButurlinovkan mehaniž-tehnologižen kolledžan sait (vrnbmtk.obrvrn.ru). , medicinine kolledžButurlinovkan medkolledžan sait (butmed.nubex.ru).  (ende medtehnikum) i Gubernijan pedagogižen kolledžan filialButurlinovkan filial Gubernijan pedagogižen kolledžan gpk36.obrvrn.ru-saital. .

 Galerei 

 Homaičendad 

 Irdkosketused 
 Lidnankundan tobmuden sait (buturlinovskoe-r20.gosweb.gosuslugi.ru). 
 Lidnan informacine sait (buturlinovka.ru).  (om täuttud vn 2019 tal'vkuhusai)

Kategorii:Venäman lidnad
Kategorii:Eländpunktad kirjamišton mödhe
Kategorii:Voronežan agjan lidnad
*